cyanic-selkie/wikianc huggingface dataset:
কারামেহের যুদ্ধ
কারামেহের যুদ্ধ (معركة الكرامة) ছিল ১৯৬৮ সালের ২১শে মার্চে ক্ষয়কারক যুদ্ধ চলাকালে জর্দানের কারামেহ শহরে ইসরায়েলি প্রতিরক্ষা বাহিনীর (আইডিএফ) এবং ফিলিস্তিনি মুক্তি সংস্থা (পিএলও) ও জর্দানি সশস্ত্র বাহিনীর (জেএএফ) যৌথবাহিনীর মধ্যে সংঘটিত ১৫ ঘণ্টার একটি সামরিক যুদ্ধ। এটি পিএলও শিবিরে দুটি সমকালীন অভিযানের একটি হিসেবে ইসরায়েল দ্বারা পরিকল্পিত হয়েছিল। দুটি অভিযানের একটি কারামেহ্তে এবং অন্যটি দূরবর্তী সাফি গ্রামে পরিচালিত হয়েছিল, যাদের সাংকেতিক নাম যথাক্রমে অপারেশন ইনফার্নো (מבצע תופת) এবং অপারেশন আসুতা (מבצע אסותא), তবে প্রথম অভিযানটি একটি পুরোদস্তর যুদ্ধে পরিণত হয়।
উভয়পক্ষ বিজয় ঘোষণা করে। কৌশলগত দিক দিয়ে যুদ্ধটি ইসরায়েলের অনুকূলে যায় এবং তাদের কারামেহ শিবির ধ্বংসের অভিপ্রায় সফল হয়। অপরদিকে, অপেক্ষাকৃতভাবে অধিক ক্ষয়ক্ষতি ইসরায়েলিদের নিকট একটি অপ্রত্যাশিত ও বিবেচনাযোগ্য় বিষয় হিসেবে আবির্ভূত হয়। ইসরায়েল তিনজন মৃত সৈন্যকে এবং কিছু সামান্য ক্ষতিগ্রস্ত ট্যাংক উদ্ধার করতে ব্যর্থ হয়, যেগুলো পরবর্তীতে আম্মানে জর্দানিদের দ্বারা কুচকাওয়াজে সাড়ম্বরে প্রদর্শন করা হয়। যুদ্ধটিতে প্রথমবারের মত ফিলিস্তিনি যোদ্ধাদের দ্বারা আত্মঘাতী বোমাহামলাকারীদের নিয়োজন চিহ্নিত করা হয়। যদিও ফিলিস্তিনিরা ইসরায়েলিদের ক্ষতিসাধনে সীমিত সাফল্য লাভ করে, রাজা হুসেইন তাদের কৃতিত্ব নিতে অনুমতি দেন।
যুদ্ধের পরে হুসেইন ঘোষণা করেন, "আমি মনে করি আমরা এমন একটি অবস্থানে পোঁছাতে পারি যেখানে আমরা সকলেই ফেদায়িন।" ফিলিস্তিনিরা আরব বিশ্বে যুদ্ধটির ব্যাপক প্রশংসা ও স্বীকৃতিকে নিজেদের জাতীয় অধিকার প্রতিষ্ঠায় ব্যবহার করে। পরবর্তী সময়ে জর্দানের ফেদায়িনদের প্রতি আরব দেশসমূহের সমর্থনের জোয়ার আসে। পরিণামে পিএলওর শক্তি বৃদ্ধি পেতে শুরু করলে, ফেদায়িনরা খোলাখুলিভাবে হাশেমী রাজতন্ত্র উৎখাত করার ঘোষণা দেয়। অবশেষে ১৯৭০ সালে কালো সেপ্টেম্বরের ঘটনাপ্রবাহের সময় আসন্ন উত্তেজনা ফেদায়িনদের জর্দান থেকে লেবাননে বিতাড়িত হতে তরান্বিত করে।
পটভূমি
ছয়দিনের যুদ্ধের পূর্বে ফিলিস্তিনি গোষ্ঠীগুলো ইসরায়েলি লক্ষ্যবস্তুকে পশ্চিম তীর এবং জর্দান থেকে কিছু আক্রমণ করত, যেগুলোর ফলস্বরূপ ইসরায়েল প্রতিশোধ গ্রহণে অভিযান পরিচালনায় সংকল্পবদ্ধ হয়। এসব অভিযান প্রতিশোধমূলক অভিযান হিসেবে পরিচিত হয়। ১৯৬৭ সালের জুনে ছয় দিনের যুদ্ধের মাধ্যমে জর্দান থেকে পশ্চিম তীর দখলের পর ইসরায়েল সেখানকার অবশিষ্ট ফিলিস্তিনি গোষ্ঠী ফাতাহের সংযোগ বিনষ্ট করে। ১৯৬৮ সালের গোড়ার দিকে ফাতাহ দলের গেরিলারা জর্দানের পাড়ের ঘাঁটি থেকে ইসরায়েলে আক্রমণ পরিচালনা শুরু করে। এসব আক্রমণের বেশিরভাগই ইসরায়েল প্রতিরক্ষা বাহিনী দ্বারা প্রতিহ্ত করা হয়। মাঝে মাঝে, জর্দানি সেনাবাহিনী, পদাতিক ও আর্টিলারি বিভাগ ফাতাহ বাহিনীকে রক্ষামূলক গুলিবর্ষণ করে সাহায্য করে। ফলশ্রুতিতে আইডিএফ ও জর্দানি সেনাবাহিনীর মধ্যে ঘন ঘন প্রত্যক্ষ খণ্ডযুদ্ধ সংঘটিত হয়।
ইসরায়েলে সামরিক গোয়েন্দা অধিদপ্তরের প্রধান আহারন ইয়ারিভ ঘোষণা করেন যে একটি আক্রমণ ফাতাহের প্রতিপত্তির অনেক ক্ষতিসাধন করতে পারে। অন্যদিকে, ইসরায়েলের পররাষ্ট্রমন্ত্রী আবা ইবান ও তার কার্যালয়ের প্রধান গিদিয়োন রাফায়েল মনে করেন জর্দান ও যুক্তরাষ্ট্রের মধ্যকার ভালো সম্পর্কের কারণে যুক্তরাষ্ট্র ইসরায়েলের বিরুদ্ধচারণ করতে পারে। তারা আরো মনে করেন ইসরায়েল আক্রমণ পরিচালনা করলে অনেক নির্দোষ বেসামরিক নাগরিকের মৃত্য হতে পারে এবং এতে ইসরায়েলের রাজনীতিতে নেতিবাচক প্রভাব পড়তে পারে। তাদের এ ভাবনার জন্য ইসরায়েলি সেনাপ্রধান হাইম বার-লেভ দক্ষতার সাথে আক্রমণ পরিচালনার অঙ্গীকার করেন। যার ভিত্তিতে ইসরায়েলের প্রতিরক্ষা মন্ত্রী মোশে ডায়ান আক্রমণের জন্য একটি চূড়ান্ত অনুমোদনের জন্য আবেদন করেন। কিন্তু মন্ত্রিপরিষদ তার এ আবেদন খারিজ করে। ১৩ই ডিসেম্বরে পরবর্তী রাতে অপারেশন কারামেহ পরিচালনা করার সিদ্ধান্ত নেয়া হয়। এ অভিযানের দায়িত্ব দেয়া হয় প্যারাট্রুপ সৈন্যদলের ৩৫তম ব্রিগেড এবং সায়েরেত মাটকাল নামক বিশেষ বাহিনীর উপর। কিন্তু অভিযানটি স্থগিত করা হয় এবং ১২ই মার্চ অভিযানটি সম্পন্ন করার নতুন সময় নির্ধারিত হয়। তবে আবারও অভিযানটি বাতিল করা হয়। ডায়ান অন্য মন্ত্রীদের সতর্ক করেন যে একটি বাস একটি খনির কাছে আক্রমণের শিকার হতে পারে। ১৮ই মার্চ আরাভার বেয়ার ওরার একটি খনির নিকটে একটি স্কুল বাস বিস্ফোরিত হয়। এ বিস্ফোরণে দুজন প্রাপ্তবয়স্ক লোক মারা যায় এবং দশজন শিশু নিহত হয়। আর এটি ছিল তিন মাসের মধ্যে ফাতাহের ৩৮তম অভিযান। সেই রাতেই ইসরায়েলি মন্ত্রিপরিষদ কারামেহে আক্রমণের অনুমোদন চূড়ান্ত করে। যুক্তরাষ্ট্র আক্রমণটিকে প্রতিহত করার জন্য রাজা হুসেইনের পক্ষ থেকে ইসরায়েলকে বার্তা পাঠায় এতে ইসরায়েলি প্রধানমন্ত্রী লেভি এশকোল মন্ত্রিপরিষদে পুনরায় সভা আহবান করলে কেবল জাতীয় ধর্মীয় দলের নেতা হাইম-মোশে শাপিরা মৌখিকভাবে আক্রমণ পরিচালনার বিরোধিতা করেন। ইসরায়েলি শিক্ষামন্ত্রী জালমান আরান আক্রমণের বিরুদ্ধে থাকলেও তিনি মৌখিক প্রতিবাদ থেকে বিরত থাকেন।
প্রস্তাবনা
৪ঠা মার্চ জর্দানি গোয়েন্দারা সীমান্তে ইসরায়েলিদের তৎপরতা শনাক্ত করেন।,আইডিএফ এর সৈন্যরা অ্যালেনবি সেতু (এখন রাজা হুসেইন সেতু নামে পরিচিত) এবং ডামিয়া সেতুর (এখন এডাম সেতু নামে পরিচিত) নিকট জড়ো হতে শুরু করে। এর জবাবে জর্দান এসব সেতুর কাছে এবং কারামেহের আশেপাশে ১ম পদাতিক বিভাগকে নিয়োজিত করে। ১৭ই মার্চ ডায়ান সতর্ক করেন যে ফেদায়িনরা নতুন ধরনের সন্ত্রাসী কর্মকাণ্ডের প্রস্তুতি নিচ্ছে, যার বিরুদ্ধে জর্দান পদক্ষেপ না নিলে ইসরায়েল কঠোরতম পদক্ষেপ গ্রহণে বাধ্য হবে।"
২০শে মার্চের মধ্যে জর্দান অ্যালেনবি ও ডামিয়া সেতুর মধ্যে ইসরায়েলি ৭ম সাঁজোয়া ব্রিগেড, ৬০তম সাঁজোয়া ব্রিগেড, ৩৫তম প্যারাট্রুপ ব্রিগেড, ৮০তম পদাতিক ব্রিগেড, একটি যুদ্ধ প্রকৌশলী ব্যাটেলিয়ন এবং পাঁচটি আর্টিলারি ব্যাটেলিয়নের উপস্থিতি শনাক্ত করে। জর্দানিরা মনে করে যে ইসরায়েলিরা আম্মানে আক্রমণের পরিকল্পনা করছিল এবং এজন্য জর্দানি সেনারা সেতুগুলোর নিকটে ৬০তম সাঁজোয়া বিভাগ ও ১ম পদাতিক বিভাগসহ অবস্থান নেয়।.
ইসরায়েলি সৈন্যদল ভিন্ন দায়িত্ব নিয়ে চারটি ভাগে বিভক্ত হয়। সৈন্যদলের অধিকাংশ দক্ষিণ দিক থেকে অ্যালেনবি সেতু পার করে কারামেহে পৌঁছানোর পরিকল্পনা করে। দ্বিতীয় দলটি ডামিয়া সেতু পার করে উত্তর দিক থেকে কারামেহ শহরে প্রবেশ করে সাঁড়াশি আক্রমণের প্রস্তুতি নেয়। প্যারাট্রুপার দল হেলিকপ্টারে চড়ে শহরে অবতরণ করার নকশা করে। চতুর্থ দলটির পরিকল্পনা ছিল রাজা আবদুল্লাহ সেতুতে ভিন্নমুখী আক্রমণ পরিচালনা করে কারামেহের জর্দানি সৈন্যদের দৃষ্টি আকর্ষণ করা এবং মূল আক্রমণকে সুরক্ষা প্রদান করা।
যুদ্ধ
ভোর ৬ঃ৩০ টায় ইসরায়েলি হেলিকপ্টার প্যারাট্রুপার ব্যাটেলিয়নের অধিকাংশ কারামেহ শহরের উত্তরে অবতরণ করাতে শুরু করে। প্যারাট্রুপাররা শহর ঘিরে ফেলার পর একটি ইসরায়েলি বিমান ফাতাহের উদ্দেশ্যে লিফলেট ছড়ানোর কথা থাকলেও প্রতিকূল আবহাওয়ার কারণে প্যারাট্রুপারবাহী হেলিকপ্টারগুলো বিশ মিনিট দেরি করে। ফাতাহ কমান্ডো ও জর্দানি আর্টিলারির সহায়তায় জর্দানি নিয়মিত বাহিনী প্যারাট্রুপারদের ব্যাপক ক্ষতিসাধন করে। দক্ষিণ দিক থেকে ইসরায়েলি বাহিনী কারামেহ শহরের দিকে অগ্রসর হলে তাদেরকে সাঁজোয়া, আর্টিলারি ও এন্টি ট্যাংকের সাহায্যপ্রাপ্ত জর্দানি পদাতিক বাহিনীর মোকাবিলা করতে হয়। ইসরায়েলি বিমানবাহিনী বিমান হামলা চালালেও তা পরিখায় অবস্থানরত জর্দানিদের বেশি ক্ষতিসাধন করতে ব্যর্থ হয়। পরিখায় অবস্থান করে জর্দানিরা ইসরায়েলিদের প্রবল আক্রমণ প্রতিহত করে।
দক্ষিণে জর্দানি আর্টিলারির গোলাবর্ষণ ইসরায়েলিদের আবদুল্লাহ সেতুর কাছে আরেকটি পনটুন সেতু তৈরিতে বাধা দেয়। ফলে সেখানে ইসরায়েলিদের গতিরোধ করা সম্ভব হয়। অ্যালেনবি সেতু পার করার পর, ৭ম সাঁজোয়া ব্রিগেড শুনা থেকে তিনদিকে ছড়িয়ে পড়ে। এর মধ্যে এক বা একাধিক দল উত্তরে কারামেহ শহরের দিকে অগ্রসর হয়। একটি পদাতিক ব্যাটেলিয়ন ও একটি ট্যাংক ব্যাটেলিয়ন সল্ট রোডে (লবণ পরিবহন করার ঐতিহাসিক বাণিজ্যপথ) প্রতিরোধ গড়ে তোলার জন্য পূর্বের দিকে অগ্রসর হয়। আরেকটি পদাতিক ব্যাটেলিয়ন আবদুল্লাহ সেতু ভাঙ্তে অন্য সৈন্যদলকে সাহায্য করতে অগ্রগমন করে।
ইসরায়েল বাহিনী অ্যালেনবি সেতু পার করে সেতুটি ভেঙে ভোর ৭টার আগেই কারামেহ শহরে প্রবেশ করে সকাল ৮টার মধ্যেই ইসরায়েলি বাহিনী শহরের নিয়ন্ত্রণ নেয়। ইসরায়েলিরা পিএলওর ঘাঁটিটি তাদের অনুমানের চেয়ে বড় হিসেবে আবিষ্কার করে।  প্যারাট্রুপারদের সাথে মিলিত হয়ে ইসরায়েলি বাহিনী ১ম বিভাগের কেন্দ্রীয় ব্রিগেড এবং ফাতাহের কিছু যোদ্ধাদের সাথে মারাত্মক যুদ্ধে জড়িয়ে পড়ে। প্যারাট্রুপারদের কিছু অংশ এবং সাঁজোয়া বাহিনী ফাতাহ শিবিরে অভিযান চালাতে অগ্রসর হয়। প্যারাট্রুপাররা বেশিরভাগ শিবির ধ্বংস করে ফেলে। ইয়াসির আরাফাতসহ অনেক ফিলিস্তিনি পূর্ব দিকে পলায়ন করে। ইসরায়েলের একটি ছোট পদাতিক ও সাঁজোয়া বাহিনী অ্যালেনবি সেতুতে থাকা ইসরায়েলি বাহিনীকে রাজা আবদুল্লাহ সেতুতে নিয়োজিত জর্দানি বাহিনীর আক্রমণ থেকে রক্ষার চেষ্টা করে। জর্দানিরা কিছু অস্ত্র দিয়ে আক্রমণ করে, কিন্তু ইসরায়েলিরা তা প্রতিরোধ করে এবং যুদ্ধ কোনো ফলাফল ছাড়াই সমাপ্ত হয়।
জর্দানি সৈন্যরা আম্মানে কুচকাওয়াজে প্রদর্শিত ইসরায়েলি পরিত্যক্ত ট্রাক এবং ট্যাংক ঘিরে রয়েছে, যা পরবর্তীতে প্রদর্শনের জন্য হাশেমিত প্লাজায় রাখা হয়
ভবিষ্যৎ ফল
জাতিসংঘে যুক্তরাষ্ট্রের রাষ্ট্রদূত আর্থার গোল্ডবার্গ বলেন,
তুলনামূলকভাবে অধিক ক্ষয়ক্ষতি আইডিএফ এর জন্য একটি বড় বিবেচনাযোগ্য বিষয় হিসেবে আবির্ভূত হয় এবং ইসরায়েলিরা এতে আশ্চর্যান্বিত হয়। যদিও ফিলিস্তিনিরা নিজেরা একা জয়ী হয়নি, তবু রাজা হুসেইন তাদেরকে কৃতিত্ব নিতে দেন। কারামেহের যুদ্ধ ফাতাহ গোষ্ঠীকে প্রচারকার্যের বিস্তারে সাহায্য করে।
জর্দান যুদ্ধটি জয়ের দাবি করে এবং বালকা গভর্নোরেটে ইসরায়েলি আগ্রাসন বন্ধ করে ইয়াসির আরাফাত বলেন,
ফিলিস্তিনি এবং আরবরা যুদ্ধটিকে আইডিএফ-এর উপর একটি মানসিক বিজয় হিসেবে বিবেচনা করে। এরপর থেকে ফিলিস্তিনি গেরিলাদের ভর্তি করার সংখ্যা অত্যন্ত দ্রুত বাড়তে থাকে। ফাতাহের এক প্রতিবেদনে বলা হয়, ৫০০০ স্বেচ্ছাসেবক যুদ্ধের ৪৮ ঘণ্টার মধ্যে যোগ দেয়ার জন্য আবেদন করে। মার্চের শেষের দিকে, জর্দানে ২০০০০ জনের মত ফেদায়িন ছিল।
ইরাক এবং সিরিয়া কয়েক হাজার গেরিলার জন্য প্রশিক্ষণ কার্যক্রম পরিচালনার প্রস্তাব দেয়। পারস্য উপসাগরের দেশসমূহ কুয়েতের তত্ত্বাবধানে দশ হাজার নিবাসী ফিলিস্তিনি কর্মীদের বেতনের জন্য ৫% করের মাধ্যমে অর্থ সংগ্রহ করে। কেবল বৈরুত শহর থেকে লেবানন ৫০০,০০০ মার্কিন ডলারের তহবিল গঠন করে। ফিলিস্তিনি সংস্থাগুলো যুদ্ধে নিহত গেরিলাদের পরিবারকে জীবনকাল সহায়তা দেয়ার প্রতিশ্রুতি দেয়া শুরু করে। যুদ্ধের এক বছরের মধ্যে, ফাতাহ বিশ্বের প্রায় আশিটি দেশে তাদের শাখা প্রতিষ্ঠা করে।
যুদ্ধের পরে ফাতাহ জনপ্রিয়তা অর্জনের জন্য সামাজিক প্রকল্প গ্রহণে অংশ নেয়া শুরু করে। কারামেহের যুদ্ধ এবং পরবর্তীতে পিএলওর শক্তি বৃদ্ধিকে ১৯৭০ সালের গৃহযুদ্ধ কালো সেপ্টেম্বরের অনুঘটক হিসেবে বিবেচনা করা হয়, যার মাধ্যমে জর্দানে নিয়ন্ত্রণ প্রতিষ্ঠায় চেষ্টাকারী ফিলিস্তিনি গোষ্ঠীদের লেবাননে বিতাড়িত করতে জর্দান সফল হয়।
পরবর্তীতে, জাতিসংঘের নিরাপত্তা পরিষদ রেজ্যুলেশন ২৪৮ অনুমোদন করে যা জর্দানের এলাকায় ইসরায়েলি আক্রমণ এবং যুদ্ধবিরতি লঙ্ঘনের জন্য ইসরায়েলকে দায়ি করে। নিরাপত্তা পরিষদে রেজ্যুলেশন ২৩৭ উত্থাপন করা হয় যা ইসরায়েলকে সামরিক এলাকায় জনসাধারণের নিরাপত্তা নিশ্চিতকরণের আদেশ দেয়। রেজ্যুলেশনটি আরও বলে যে প্রতিহিংসামূলক কর্মকাণ্ড সহ্য করা হবে না এবং এ ধরনের কর্মকাণ্ডের পুনরাবৃত্তি নিরাপত্তা পরিষদকে সুদূরপ্রসারী পদক্ষেপ গ্রহণে বাধ্য করবে।
এ যুদ্ধটি ছিল ইসরায়েলি ও ফিলিস্তিনের মধ্যকার প্রথম যুদ্ধ যেখানে ফিলিস্তিনিরা আত্মঘাতী বোমাহামলাকারীদের ব্যবহার করে। ২০১১ সালে আইডিএফ দ্বারা প্রকাশিত প্রতিবেদনে ইসরায়েলি সরকারি দাবিকে অস্বীকার করা হয়। ইসরায়েলি সরকার দাবি করে যে অভিযানটি বাসে হামলার ঘটনার প্রতিশোধ হিসেবে পরিচালিত হয়েছিল। অন্যদিকে আইডিএফ এর প্রতিবেদনে স্পষ্ট হয় যে আইডিএফ বাসে হামলার ঘটনার এক বছর আগে ১৯৬৭ সালে এই অভিযান দুটির পরিকল্পনা গ্রহণ করে। প্রতিবেদনে আরও প্রকাশ পায় যে, আইডিএফ ১৯৬৬ সালে জর্দান নদী পারাপারের প্রশিক্ষণ গ্রহণ করা শুরু করে, যে নদীটির পশ্চিম তীর আজও জর্দান নিয়ন্ত্রণ করে।
সুলাইমান নদভী
সাইয়েদ সুলাইমান নদভী (উর্দু: ; জন্ম: ২২ নভেম্বর ১৮৮৪ -  মৃত্যু: ২২ নভেম্বর ১৯৫৩) গবেষক, পণ্ডিত, ইতিহাসবেত্তা ও সাহিত্যিক আলেম। তিনি হুসাইন ইবনে আলির বংশধর। তার প্রসিদ্ধ রচনা হল- সীরাতুন্নবী সাল্লাল্লাহু আলাইহি ওয়াসাল্লাম, খুতুবাতে মাদরাস, সীরাতে আয়েশা, তারীখে আরদুল কুরআন, আরব ও হিন্দ কে তাআল্লুকাত, আরবূ কি জাহাযরানী, হায়াতে শিবলী। দিল্লির জামিয়া মিলিয়া ইসলামিয়া (একটি কেন্দ্রীয় বিশ্ববিদ্যালয়) প্রতিষ্ঠাতা সদস্য ছিলেন। হিন্দুস্তানের রাজনীতি ও স্বাধীনতা আন্দোলনের সঙ্গে যুক্ত ছিলেন। খেলাফত কমিটি, জমিয়তে উলামায়ে হিন্দ ও কংগ্রেসের মিটিংগুলোতে নিয়মিত অংশগ্রহণ করতেন। কয়েকটি সভায় সভাপতিত্বও করেন। আশরাফ আলী থানভীর খলিফা তিনি।  তিনি মাআরিফের দীর্ঘকাল প্রতিষ্ঠাতা সম্পাদক ছিলেন।
প্রাথমিক জীবন এবং শিক্ষা
২২ নভেম্বর ১৮৮৪ সাল ব্রিটিশ ভারতের বিহারের ‘দিসনাহ’য় জন্মগ্রহণ করেন। তার পিতা হাকিম সাঈদ আবুল হাসান ছিলেন সুফি। একজন চিকিৎসক ছিলেন এবং স্থানীয়দেরর মধ্যে অত্যন্ত সম্মানিত ব্যক্তি ছিলেন। তার প্রথম শিক্ষক ছিলেন খলিফা আনোয়ার আলী ও মকসুদ আলী। ১৮৯৯ সালে তিনি ফুলওয়ারী শরীফ (বিহার) যান যেখানে তিনি মাওলানা মহিউদ্দিন ও সুলাইমান ফুলওয়ারীর শিষ্য হন। সেখান থেকে তিনি দারভাঙ্গায় যান যেখানে তিনি কয়েক মাস ধরে মাদ্রাসা-ই-ইমদাদিয়ায় অধ্যয়ন করেন।  ১৯০১ সালে তিনি দারুল উলূম নদওয়াতুল উলামাতে ভর্তি হন। ১৯০৭ সালে ফারেগ হন।
১৯০৭ সালেই আন-নদওয়া পত্রিকার সহযোগী সম্পাদক এবং নদওয়াতুল উলামার আরবী সাহিত্যের শিক্ষক হিসেবে নিয়োগ লাভ করেন। তারপর কলকাতা গিয়ে মাওলানা আবুল কালাম আযাদের সঙ্গে আল-হেলাল পত্রিকার সম্পাদনা বিভাগে কাজ করেন। ১৯১৪ সালের শুরুর দিকে দাক্ষিণাত্যের পোনা কলেজে ফারসী ভাষার এসিস্টেন্ট প্রফেসর হিসাবে যোগ দেন। সে বছরের নভেম্বরে আল্লামা শিবলী নোমানী মারা যাওয়ার পর দারুল মুসান্নিফীন আযমগড়ে শিক্ষক হিসেবে নিযুক্ত হন। ১৯১৬ সালে মাআরিফ প্রকাশ করেন, যা এখনো প্রকাশিত হচ্ছে। ১৯২৩ সালে দারুল উলূম নদওয়াতুল উলামার শিক্ষাসচিব নিযুক্ত হন। ১৯০৫ সালে সর্বপ্রথম যে লেখা আন-নদওয়ায় ছাপে তা ছিল ইলমুল হাদীস বিষয়ে। ১৯০৬ সালে ইমাম বুখারীকে নিয়ে একটি প্রবন্ধ লিখিন যা আন-নদওয়ায় ছাপে। ১৯৪১ সালে আলিগড় মুসলিম বিশ্ববিদ্যালয় তাকে ডক্টরেট অব লিটারেচার (ডিলিট) সম্মানসূচক ডিগ্রি প্রদান করে। ১৯৪৬ থেকে ১৯৫০ পর্যন্ত ভূপালের প্রধান বিচারপতির দায়িত্ব পালন করেন। তবে নদওয়া এবং দারুল মুসান্নিফীনের সঙ্গে সম্পর্ক অব্যাহত রাখেন।
ইসলামী সাহিত্যে অবদান
১৯০৭ সালে আন-নদওয়া পত্রিকার সহযোগী সম্পাদক এবং নদওয়াতুল উলামার আরবী সাহিত্যের শিক্ষক হিসেবে নিয়োগ লাভ করেন। তারপর কলকাতা গিয়ে মাওলানা আবুল কালাম আযাদের সঙ্গে আল-হেলাল পত্রিকার সম্পাদনা বিভাগে কাজ করেন। ১৯১৪ সালের শুরুর দিকে দাক্ষিণাত্যের পোনা কলেজে ফারসী ভাষার এসিস্টেন্ট প্রফেসর হিসাবে যোগ দেন। সে বছরের নভেম্বরে আল্লামা শিবলী নোমানী রাহ.-এর ইনতিকালের পর দারুল মুসান্নিফীন আযমগড়ে নিযুক্ত হন। ১৯১৬ সালে মাআরিফ প্রকাশ করেন, যা এখনো প্রকাশিত হচ্ছে। মাদরাজে একটি ধারাবাহিক ইসলামী আলোচনা সভার শৃভারম্ভ হয় ৷ এতে অক্টোবর ও নভেম্বর দুই মাসব্যাপী আটটি অধিবেশন হয়। আলোচক ছিলেন সাইয়ােদ সুলাইমান নদভী তিনি সীরাত বিষয়ক লিখিত অটিটি ভাষণ প্রদান করেন৷ এগুলোই ইতিহাসে খুতৃবাতে মাদরাজ নামে পরিচিত। এটি ১৯২৬ সালে গ্রন্থাকারে প্রকাশিত হয়।
১৯৩৩ সালে তিনি তার উল্লেখযোগ্য বই খৈয়াম এক প্রকাশ করেন। এই বইটির নিউক্লিয়াস উল্লেখযোগ্য ফারসি পণ্ডিত ও কবি ওমর খায়য়ামের একটি নিবন্ধ। ১৯৪০ সালে তার  রহমত-ই -আলম  মুহাম্মদ সম্পর্কে শিশুদের একটি বই প্রকাশ করেছিলেন। ব্রিটিশ ভারতবর্ষে হিন্দু-মুসলিম ঐক্যকে সমর্থনকারী অন্যান্যদের পাশাপাশি সাইয়েদ সুলাইমান নদভী প্রস্তাব করেছিলেন যে "উর্দু" শব্দটি " হিন্দুস্তানি ভাষা" পক্ষে ছেড়ে দেওয়া হবে কারণ প্রাক্তন সামরিক বিজয় ও যুদ্ধের চিত্রকে আপত্তিকর করে তুলেছিল, কিন্তু পরবর্তীকালে এগুলির কোনো প্রতীক ছিল না। প্রতিষ্ঠা করেছেন দার-উল-মুসান্নিফিন (লেখক একাডেমি), এছাড়াও শিবলী একাডেমী আজমগড়। সেখানে প্রকাশিত প্রথম বই আরদ-উল-কুরআন (২ ভলিউম) ছিল।
পাকিস্তানে অভিবাসন ও মৃত্যু
সাইয়েদ সুলাইমান নদভীর বিয়ওগাফার ইতিহাসবিদ লেখক। তার ইতিহাসের পাণ্ডুলিপি গুলো হৃদয়ের চেয়ে মনকে আরও বেশি উদ্বুদ্ধ করে।" ভারতের বিভাজনের পরে জুন ১৯৫০ সালে পাকিস্তানে চলে যান এবং করাচিতে বসতি স্থাপন করেন। পাকিস্তানের সংবিধানের ইসলামিক দিকগুলি সম্পর্কে পরামর্শ দেওয়ার জন্য তাকে তালিমাতে ইসলামী বোর্ডের চেয়ারম্যান নিযুক্ত করা হয়। ২৩ নভেম্বর ১৯৫৩ সালে করাচিতে মৃত্যুবরণ করেন। ৬৯ বছর বয়সে করাচীতে তিনি মারা যান।
প্রকাশিত গ্রন্থ
সাইয়েদ সুলাইমান নদভী ছিলেন আরবী ভাষা ও সাহিত্যে প্রাজ্ঞ। সাথে সাথে তাওহীদ, উলুমুল কুরআন, আকীদাশাস্ত্র, ইতিহাসে অভিজ্ঞ পণ্ডিত। তার লেখা বাংলা ভাষায় অনূদিত উল্লেখযোগ্য গ্রন্থ হলো-
বর্তমান সম্পদ
হিসাববিজ্ঞানে বর্তমান সম্পদ হল এমন একটি সম্পদ যা চলতি অর্থবছরের সম্পদকে বোঝায়। সাধারণত বর্তমান সম্পদের মধ্যে নগদ, নগদ সমতুল্য বিনিয়োগ, স্বল্পমেয়াদী বিনিয়োগ বিপণনযোগ্য হিসাবগুলি, স্টক ইনভেন্টরি, সরবরাহ এবং  দায়গুলির অংশ যা এক বছরের মধ্যে প্রদান করা হয় । সহজ কথায় যে সম্পদগুলি অল্প সময়ের জন্য রাখা হয় তা বর্তমান সম্পদ হিসাবে পরিচিত। ব্যবসায়ের সাধারণ হিসাব চক্রের সময় এ জাতীয় সম্পদ নগদ হিসাবে আদায় করা বা গ্রহণ করা হয়়।
বর্তমান অনুপাত মোট বর্তমান দায়গুলি দ্বারা মোট বর্তমান সম্পদকে বিভক্ত করে গণনা করা হয়। এটি প্রায়শই কোনও সংস্থার তরলতার সূচক হিসাবে ব্যবহৃত হয়, যা স্বল্প-মেয়াদী দায়বদ্ধতাগুলি পূরণ করে। বর্তমান সম্পদ এবং বর্তমান দায়বদ্ধতার মধ্যে পার্থক্যকে বাণিজ্য কার্যকরী মূলধন হিসাবে উল্লেখ করা হয়। তহবিলের সম্পদগুলি সাধারণত বর্তমান সম্পদ এবং দীর্ঘমেয়াদী সম্পদে শ্রেণিবদ্ধ করা হয়। বর্তমান সম্পদ পর্যাপ্তত সময়ের জন্য ব্যবহার করা হয় না বারো মাস ব্যবহার করা হয়ে থাকে।
সড়ক সংযোগস্থল
ধরন
সড়ক সংযোগস্থলের ধরনগুলির মধ্যে সবচেয়ে সরল পার্থক্য হলো যে সড়কগুলি একই বা বিভিন্ন উচ্চতায় মিলিত হয় কিনা। অনেক ব্যয়বহুল, গ্রেড বিভাজিত "ইন্টারচেঞ্জ" সাধারণত উচ্চ খরচে আরও বেশি থ্রুপুট প্রদান করে। একক-গ্রেডের "ইন্টারসেকশন"-এর খরচ কম এবং থ্রুপুটও কম। প্রত্যেক মূল ধরনের একাধিক প্রকারভেদ হয়।
সুগন্ধী পখিলা
সুগন্ধি পখিলা অসমর প্রসিদ্ধ কবি হীরেন ভট্টাচার্যর স্ব-নির্বাচিত একগুচ্ছ কবিতার সংকলন। বনলতা প্রকাশনের ব্যানারে কবিতা বইটি প্রথম প্রকাশিত হয়েছিল ১৯৮১ সালের ২০ মার্চে। ২০০৭ সালের বইটির ত্রয়োদশ প্রকাশ পর্যন্ত কবি ১৯৫৭ সাল থেকে ১৯৮৩ সাল পর্যন্ত বিভিন্ন সময়ে লেখা মোট ১৩৮ টা কবিতা এতে সন্নিবিষ্ট হয়েছে। 'রৌদ্রকামনা', 'মোর দেশ', 'আহিনর লেণ্ডস্কেপ', 'কতনা ব'হাগ', 'ভোগালি' ইত্যাদি কবিতা সংকলনটিতে অন্তর্ভুক্ত করা হয়েছে। প্রচ্ছদসজ্জা শিল্পী ননী বরপূজারীর ।
পুরস্কার
সুগন্ধি পখিলার মাধ্যমে ভট্টাচার্য ১৯৮৫ সালে অসম সাহিত্য সভার 'বিষ্ণু রাভা পুরস্কার' এবং ভারতীয় বিদ্যা ভবনের 'রাজাজী সাহিত্য পুরস্কার' লাভ করেন। ১৯৮৭ সালে 'সোভিয়েট দেশ নেহরু পুরস্কার'-এ সম্মানিত হয়েছিল।
গুহা
thumb|300px|পোলান্ডের মিলনা-ওকনো গুহা গুহা হল প্রাকৃতিকভাবে নির্মিত ভূগর্ভস্থিত ফাঁপা অংশবিশেষ। স্পেলিওলজি বা 'গুহাবিদ্যা' অনুসারে কোনও ভূ-অভ্যন্তরস্থিত পাথরনির্মিত প্রাকৃতিক ফাঁপা অংশ যদি অন্তত  মানুষের প্রবেশের উপযুক্ত বড় হয়, তবেই তাকে গুহা বলা হয়ে থাকে। স্বাভাবিকভাবেই গুহাবিদ্যা অনুযায়ী গুহার এই সংজ্ঞা গুহা বলতে সাধারণভাবে আমরা যা বুঝে থাকি, তার থেকে কিছুটা হলেও আলাদা। বাংলা ভাষায় 'গুহা' শব্দটির দ্বারা আমরা এই 'গুহাবিদ্যা' প্রদত্ত সংজ্ঞা অনুযায়ী গুহাগুলি ছাড়াও সাধারণ অর্থে আরও অনেক ধরনের অপেক্ষাকৃত ছোট গুহা, পাথুরে আশ্রয়স্থল, গ্রোটো, কৃত্রিম বা মনুষ্যনির্মিত গুহা, সামুদ্রিক বা সমুদ্রনির্মিত গুহাকেও বুঝে থাকি।
চিরাগ শেট্টি
চিরাগ চন্দ্রশেখর শেঠি (জন্ম ৪ঠা জুলাই, ১৯৯৭) একজন ভারতীয় ব্যাডমিন্টন খেলোয়াড়। তিনি গোল্ড কোস্টে ২০১৮ কমনওয়েলথ গেমসে অংশ নিয়েছিলেন, মিশ্র দল ইভেন্টে একটি স্বর্ণ এবং পুরুষদের দ্বৈত বিভাগে একটি রৌপ্য অর্জন করেছিলেন।
কমনওয়েলথ গেমস
পুরুষদের দ্বৈত বিভাগ বিডাব্লুএফ ওয়ার্ল্ড ট্যুর, যা ২০১৭ সালের ১৯শে মার্চ ঘোষণা করা হয়েছিল এবং ২০১৮ সালে শুরু করা হয়েছিল, ব্যাডমিন্টন ওয়ার্ল্ড ফেডারেশন (বিডাব্লুএফ) দ্বারা অনুমোদিত একটি অভিজাত ব্যাডমিন্টন টুর্নামেন্টের সিরিজ। বিডব্লুএফএফ ওয়ার্ল্ড ট্যুরগুলি বিশ্ব ট্যুর ফাইনাল, সুপার ১০০০, সুপার ৭৫০, সুপার ৫০০, সুপার ৩০০ (এইচএসবিসি ওয়ার্ল্ড ট্যুর অংশ), এবং বিডব্লিউএফ ট্যুর সুপার ১০০ ইত্যাদি বিভাগে বিভক্ত.
পুরুষদের ডাবলস
নাজনীন বনিয়াদি
নাজনীন বনিয়াদি (, ; জন্ম: ২২ মে ১৯৮০) হচ্ছেন ইরান এর জন্মগ্রহণকারী একজন অভিনেত্রী, যিনি ব্রিটিশ-আমেরিকান চলচ্চিত্রে অভিনয় করেছেন।
প্রারম্ভিক জীবন
ইরানি বিপ্লবের উচ্চতায় তেহরানে জন্মগ্রহণ করেন নাজনীন বনিয়াদি; তার বাবা-মা পরে তাকে পরে লন্ডন এ স্থানান্তরিত করে। নাজনীন বনিয়াদি একটি অল্প বয়স্ক মেয়ে হিসেবে বেহালা ও ব্যালে নৃত্য পরিবেশন শুরু করেন।
নাজনীন বনিয়াদি একটি প্রাইভেট হাই স্কুলে যোগদান করেন এবং পরে যুক্তরাষ্ট্রে চলে যান যেখানে তিনি ইউনিভার্সিটি অফ ক্যালিফোর্নিয়া এ জৈবিক বিজ্ঞান বিভাগে অনার্সের সাথে স্নাতক ডিগ্রি অর্জন করেন। ইউসিআই এ, নাজনীন বনিয়াদি ক্যান্সার চিকিত্সার এবং হৃদরোগ ট্রান্সপ্লান্ট প্রত্যাখ্যান এ জড়িত আণবিক গবেষণা জন্য চেং পিন-চুন অধ্যাপক গবেষণা পুরস্কার জিতেছে। তিনি মেডিকেয়ার সহকারী সম্পাদক-ইন-চীফও ছিলেন।
সক্রিয়তা
নাজনীন বনিয়াদি ইরানি যুবক, নারী ও বিবেকের বন্দীদের অসদাচরণ এবং চিকিত্সার উপর ফোকাস করে অ্যানিস্টি ইন্টারন্যাশনাল ইউএসএ (এআইইউএসএ) এর একজন মুখপাত্র ছিলেন। নাজনীন বনিয়াদি অ্যামনেস্টি ইন্টারন্যাশনাল ইউএসএ ওয়েবসাইটে তার নিজস্ব অফিসিয়াল ব্লগ পৃষ্ঠায় এবং সিএনএন এবং দ্য হফিংটন পোস্টের মত প্রচার মাধ্যমগুলির জন্য আপ-এড লিখেছেন।
৩ জুন ২০১১ তারিখে, নাজনীন বনিয়াদি শেন বাউয়ের এবং জোশ ফাটাল এর সাথে একাত্মতা অর্জনে সারাহ শরদ এর সাথে যোগদান করে এবং "ফ্রি দ্য হাইকারস" প্রচারণার সমর্থনে একটি নিবন্ধ লিখেন।
ব্যক্তিগত জীবন
নাজনীন বনিয়াদি ইংরেজি ও ফার্সি ভাষায় স্পষ্টভাবে কথা বলতে সক্ষম। ২০০০ সালের মাঝামাঝি সময়ে তিনি একটি ডেডিকেটেড সায়েন্টোলজিস্ট ছিলেন। তার মাও একজন সায়েন্টোলজিস্ট ছিলেন। ২০০৫ সালে, তিনি সায়েন্টোলজি বই বিক্রি করার জন্য একটি রেকর্ড স্থাপন করার জন্য প্রশংসা অর্জন করেছিলেন। ২০০৪ সালে, তিনি অভিনেতা টম ক্রুজ এর সঙ্গে একটি সংক্ষিপ্ত সম্পর্ক এর মধ্যে ছিলেন। ডকুমেন্টারি গইং ক্লাইভের দাবি অনুযায়ী, ক্রুজ সঙ্গে তার পরিচিতি ঘটনাক্রমে ছিল না এবং চার্চ সায়েন্টোলজি প্রস্তুত এবং এই ভূমিকা জন্য তার রোপণ করা হয়েছিল। চার্চও ক্রুজের জন্য সম্ভাব্য স্ত্রী হিসেবে কয়েক ডজন নারীকেও তার পাশে দাঁড় করিয়েছিল, কিন্তু তাকে নির্বাচিত করা হয়নি।
পরে নাজনীন বনিয়াদি চার্চ অফ সায়েন্টোলজি ত্যাগ করেন এবং এখন নিজেকে "অ অনুশীলনশীল মুসলিম" বলে ডাআখ্যায়িত করেন।
বাংলাদেশের সাপের তালিকা
বাংলাদেশে প্রায় ৯০ প্রজাতির সাপ আছে। এবং এই সাপের প্রায় তিন-চতুর্থাংশ সাপ নির্বিষ। তবে বাংলাদেশ উদ্ভিদ ও প্রাণী জ্ঞানকোষ, ২৫ তম খণ্ডে Reptilia শ্রেণিতে Squamata বর্গে ৭টি পরিবারে ৪৬টি গণে মোট ৯১টি প্রজাতির যেগুলোকে দেশবাসি সাপ বলে ডাকে সেই ৯১টি প্রজাতি এবং বাংলাদেশের সাপের তালিকায় পরবর্তীতে যুক্ত অন্য তিনটি প্রজাতির পরিবারসহ মোট ৯৪টি প্রজাতির নামের তালিকা নিম্নে প্রদান করা হলো। উল্লেখ্য বাংলাদেশে প্রাপ্ত বিষহীন সাপের পরিবারের মধ্যে আছে টিফলোপিডি, বোইডি, অ্যাক্রোকোরিডি, পাইথনিডি। এছাড়াও কলুব্রিডি পরিবারেরর প্রাপ্ত অধিকাংশ সাপই নির্বিষ। এছাড়া বাংলাদেশের প্রাপ্ত বিষধর সাপসমূহ মূলত এলাপিডি পরিবারভুক্ত। এছাড়াও কিছু ভাইপারিডি পরিবারভুক্ত, এবং সামুদ্রিক হাইড্রোফিডি পরিবারভুক্ত সাপও দেখা যায়।
বাংলাদেশের সাপের তালিকা
নিম্নে ক্রমানুসারে সাপের পরিবারভিত্তিক বাংলা নাম, ইংরেজি সাধারণ নাম এবং বৈজ্ঞানিক নামসহ একটি পূর্ণাঙ্গ তালিকা দেয়া হলো। পরিবার: হাইড্রফিডি Hydrophiidae, Boie, 1827, এই পরিবারে ৮টি গণে ১২টি প্রজাতি পরিবার: ভাইপারিডি Viperidae, Oppel, 1811, এই পরিবারে ৩টি গণে ৫টি প্রজাতি।
খোশবাজার ছালেহীয়া দারুচ্ছুন্নাত কামিল মাদরাসা
খোশবাজার ছালেহীয়া দারুচ্ছুন্নাত কামিল মাদরাসা বাংলাদেশের ঠাকুরগাঁও জেলার স্বনামধন্য মাস্টার্স সমমান আলিয়া মাদ্রাসা। ঠাকুরগাঁও জেলার ভূল্লী থানা হতে ২ কিলোমিটার উত্তরে  মহাসড়ক সংলগ্ন প্রায় সাত একর জমির উপর  মাদরাসাটির অবস্থান। প্রতিবছর জেডিসি, দাখিল ও আলিম পরীক্ষায় মাদরাসাটি ঠাকুরগাঁও জেলার মধ্যে উল্লেখযোগ্য ফলাফল অর্জন করে থাকে। এই মাদরাসাটি বাংলাদেশ সরকারের শিক্ষামন্ত্রণালয়ের উদ্যোগে অনুষ্ঠিত জেলা পর্যায়ে জাতীয় শিক্ষা সপ্তাহ ২০১৭ এবং ২০২৩ সালের শ্রেষ্ঠ শিক্ষাপ্রতিষ্ঠান হিসেবে নির্বাচিত হয়েছে। মাদরাসার বর্তমান অধ্যক্ষ জনাব আবু নাঈম মুহাঃ আব্দুল্লাহ বিন মাছউদ।
ইতিহাস
খোশবাজারের পীর শাহ্ মুহাম্মদ মাছউদ আলম ১৯৭৪ সালে সূদুর বরিশাল থেকে হিযরত করে উত্তর অঞ্চলে এসে খোশবাজার ছালেহীয়া দারুচ্ছুন্নাত কামিল মাদরাসা প্রতিষ্ঠা করেন৷ ১৯৭৪ সালের ১৫ জুন ছারছীনার পীর আবু জাফর মুহা: ছালেহ খোশবাজার ছালেহীয়া দারুচ্ছুন্নাত কমপ্লেক্সের শুভ ভিত্তি প্রস্তর স্থাপন করেন । তার নামেই মাদরাসার নামকরণ করা হয় ছালেহীয়া।  প্রথমে ফোরকানীয়া মাদরাসা হিসেবে প্রতিষ্ঠিত হলেও ১৯৭৫ সাল থেকে ইবতেদায়ী ১ম শ্রেণী হতে দাখিল দশম শ্রেণী পর্যন্ত পাঠদান শুরু হয়৷ খোশবাজার পীর ছাহেব রহঃ এর ঐকান্তিক প্রচেষ্টা এবং জনগণের সর্বোত্তম সহযোগিতার ফলে মাদরাসাটি ১৯৭৭ সালে দাখিল, ১৯৮১ সালে আলিম, ১৯৮৫ সালে ফাজিল ও ১৯৯৬ সালে কামিল হাদীস পর্যায়ে উন্নীত  হয়ে বাংলাদেশ মাদরাসা শিক্ষা বোর্ডের স্বীকৃতি লাভ করে। ২০০৬ সালে ইসলামী বিশ্ববিদ্যালয়, বাংলাদেশের অধীনে চার বছর মেয়াদি ফাযিল অনার্স কোর্স চালু হয়। ২০১৬ সালে  ইসলামি আরবি বিশ্ববিদ্যালয় প্রতিষ্ঠা হলে মাদরাসাটি উক্ত বিশ্ববিদ্যালয়ের অধিভুক্ত হয়।
শিক্ষা কার্যক্রম
খোশবাজার মাদরাসায় স্কুল এবং হাফেজ ছাত্রদের পাঠদানের সুবিধার জন্য রয়েছে তাখসীসি জামাত। যারা কুরআন ও হাদিসের উপর আলেম হতে চান তাদের জন্য রয়েছে দরসে নেজামি পদ্ধতিতে ৬ষ্ঠ শ্রেণি থেকে বিশেষভাবে পাঠদানের ব্যবস্থা। আলিম শ্রেণির মানবিক বিভাগের শিক্ষার্থীদের জন্য রয়েছে বিখ্যাত হাদীস গ্রন্থ পাঠের সুযোগ, এছাড়া ফাযিল ও কামিল শ্রেণিতে বিভিন্ন বিখ্যাত হাদিস ও তাফসির গ্রন্থ পাঠের ব্যবস্থা রয়েছে।
খোশবাজার মাদরাসায় জ্ঞানার্জনের পাশাপাশি আমলের প্রতিও বিশেষ গুরুত্ব দেয়া হয়। প্রত্যেক ফজরের নামাজের পর আবাসিক শিক্ষার্থীদের কুরআন তিলাওয়াতসহ মাগরিব নামাজের পর আওয়াবিন সালাত, যিকির আজকার বাধ্যতামূলকভাবে করানো হয়ে থাকে। ছাত্রদেরকে সবসময় যোগ্য শিক্ষকদের সহচার্যে রেখে আহলুস সুন্নাত ওয়াল জামাতের মতাদর্শে তালীম তরবীয়াত, আমল-আখলাক, লেবাস পোশাক সহ সব দিক দিয়ে হক্কানী আলেম হিসেবে গড়ে তোলা হয়। এ মাদরাসার ছাত্র ও শিক্ষকগণ নানান সামাজিক কাজে অংশগ্রহণ করে থাকে। এছাড়াও প্রতি সপ্তাহে ছাত্রদের সপ্তাহিক জলছা, বিতর্ক প্রতিযোগিতা এবং নানা রকম সৃজনশীল সাংস্কৃতিক অনুষ্ঠান অনুষ্ঠিত হয়।
শাখা প্রতিষ্ঠান
খোশবাজার মাদরাসা কমপ্লেক্সে এর কয়েকটি শাখা প্রতিষ্ঠান রয়েছে।
বকশী বানু বেগম
বকশী বানু বেগম (সেপ্টেম্বর, ১৫৪০) একজন মোগল রাজকন্যা। তিনি সম্রাট হুমায়ুনের দ্বিতীয় মেয়ে ছিলেন। তিনি মোগল সম্রাট আকবরের বৈমাত্রেয় বোন ছিলেন।
প্রথম জীবন
১৫৪২ সালে তার বৈমাত্রেয় ভাই সম্রাট আকবর জন্মগ্রহণ করেন। ১৫৪৫ সালে বকশী বানু ও আকবরকে কান্দাহার থেকে কাবুলে পাঠানো হয়েছিল।
ইব্রাহিম মির্জার সাথে বাগদান
১৫৫০ সালে, দশ বছর বয়সে বকশী বানুকে তার বাবা সুলাইমান শাহ মির্জার ছেলে ইব্রাহিম মির্জার সাথে বাগদান করিয়ে দেন। সুলাইমান মির্জার পিতৃপুরুষ আলেকজান্ডার দ্যা গ্রেটের বংশধর বলে দাবী করা হয়। ইবরাহিম মির্জা, যিনি বখশী বানুর চেয়ে ছয় বছরের বড় ছিলেন, ১৫৬০ সালে ২৬ বছর বয়সে নিহত হন। সে সময় বকশী বানুর বয়স ছিলো ২০ বছর।
শরীফ-উদ-দীন হুসেনের সাথে বিয়ে
ইব্রাহিম মির্জার মৃত্যুর বছরেই মির্জা শরীফ-উদ-দ্বীন হুসেইনের সাথে বকশী বানুর বিয়ে দিয়েছিলেন সম্রাট আকবর। মির্জা শরীফ ছিলেন মেওয়াত অঞ্চলের ভাইসরয়। তার বীরত্বে খুশি হয়ে সম্রাট আকবর এই বিয়ের ব্যবস্থা করেন। তার পিতা খওয়াজ মঈন আলাউদ্দিন এবং তার মা ছিলেন মীর আলা-উল-মুলক তির্মিজির কন্যা কিচক বেগম। কিচক বেগমের মা হলেন সুলতান আবু সাঈদ মির্জার মেয়ে ফখর জাহান বেগম। বখশী বানুর সাথে বিয়ের পর সম্রাট আকবর তাকে আজমির ও নাগৌরের ভাইসরয় নিযুক্ত করেছিলেন।
ভাটারা থানা
ভাটারা থানা বাংলাদেশর রাজধানী ঢাকা শহরের একটি উচ্চতর থানা।  এর এলাকার মধ্যে রয়েছে প্রগতি সরণি, বারিধারা, ভাটারা, সোলমাইড, নুরেরচালা, খিলবাড়ীরটেক, নদ্দা এবং কালাচাঁদপুর।
টাইম আউট (ম্যাগাজিন)
টাইম আউট হল টাইম আউট গ্রুপ দ্বারা প্রকাশিত একটি বিশ্বব্যাপী ম্যাগাজিন।  টাইম আউট ১৯৬৮ সালে শুধুমাত্র লন্ডনে প্রকাশনা হিসেবে শুরু হয়েছিল এবং এটি বিশ্বের ৫৮টি দেশের ৩২৮টি শহরে এর সম্পাদকীয় সুপারিশ সম্প্রসারিত করেছে।
২০১২ সালে, লন্ডন সংস্করণটি একটি বিনামূল্যের প্রকাশনায় পরিণত হয়েছিল, যার সাপ্তাহিক পাঠক সংখ্যা ৩০৭,০০০-এর বেশি।  টাইম আউটের বিশ্বব্যাপী বাজারে উপস্থিতির মধ্যে রয়েছে আইওস এবং অ্যান্ড্রয়েড অপারেটিং সিস্টেমের জন্য নকিয়া এবং মোবাইল অ্যাপের সাথে অংশীদারিত্ব।
ইতিহাস
টাইম আউট প্রথম ১৯৬৮ সালে লন্ডন তালিকা ম্যাগাজিন হিসেবে টনি এলিয়ট দ্বারা প্রকাশিত হয়েছিল, যিনি তার জন্মদিনের অর্থ ব্যবহার করেছিলেন একটি এক-শীট প্যামফলেট তৈরি করতে, বব হ্যারিস সহ-সম্পাদক হিসেবে।   ডেভ ব্রুবেকের অ্যালবাম টাইম আউট থেকে অনুপ্রাণিত হওয়ার আগে প্রথম পণ্যটির শিরোনাম ছিল Where It's At।  টাইম আউট যুক্তরাজ্যের আন্ডারগ্রাউন্ড প্রেসের অন্যান্য সদস্যদের সাথে একটি বিকল্প ম্যাগাজিন হিসেবে শুরু হয়েছিল, কিন্তু ১৯৮০ সাল নাগাদ এটি তার মূল যৌথ সিদ্ধান্ত গ্রহণের কাঠামো এবং তার সমস্ত কর্মীদের জন্য সমান বেতনের প্রতিশ্রুতি পরিত্যাগ করেছিল, যার ফলে একটি ধর্মঘট এবং এর ভিত্তি  প্রাক্তন কর্মীদের দ্বারা একটি প্রতিযোগী ম্যাগাজিন, City Limits।   এতক্ষণে এর আগের র‍্যাডিকেলিজম সবই বিলুপ্ত হয়ে গেছে।   এর প্রাথমিক সম্পাদকীয় অবস্থানের একটি উদাহরণ হিসেবে, ১৯৭৬ সালে লন্ডনের টাইম আউট ইংল্যান্ডে অবস্থানরত ৬০ জন কথিত CIA এজেন্টের নাম প্রকাশ করে।  প্রারম্ভিক ইস্যুগুলির মুদ্রণ ছিল প্রায় ৫,০০০ এবং এটি ১১০,০০০-এর সাপ্তাহিক প্রচলনে বিকশিত হবে কারণ এটি তার র্যাডিকাল শিকড়গুলিকে ছড়িয়ে দিয়েছে।
ম্যাগাজিনের স্বাদ প্রায় সম্পূর্ণভাবে এর ডিজাইনার পিয়ার্স মার্চব্যাঙ্কের দায়িত্ব ছিল:
টাইম আউট লন্ডন
টাইম আউট-এর লন্ডন সংস্করণ সেপ্টেম্বর ২০১২-এ একটি বিনামূল্যের ম্যাগাজিন হয়ে ওঠে। টাইম আউট-এর লন্ডন ম্যাগাজিনটি সেন্ট্রাল লন্ডন স্টেশনগুলিতে হাতে-কলমে বিতরণ করা হয়েছিল, এবং অক্টোবর ২০১২-এর জন্য এটির প্রথম অফিসিয়াল ABC সার্টিফিকেট পেয়েছিল যা প্রতি সপ্তাহে ৩০৫,০০০-এর বেশি কপি বিতরণ দেখায়, যা ছিল সবচেয়ে বড়  ব্র্যান্ডের ইতিহাসে বিতরণ।   এই কৌশলটি অব্যাহত উত্থানের সাথে ৮০ শতাংশ রাজস্ব বৃদ্ধি করেছে।  টাইম আউট বেশ কয়েকজন অতিথি কলামিস্টকেও ম্যাগাজিনের জন্য লেখার জন্য আমন্ত্রণ জানিয়েছে।  ২০১৪ সালের কলামিস্ট ছিলেন গিলস কোরেন।
টাইম আউট নিউ ইয়র্ক
এপ্রিল ২০১৫-এ, টাইম আউট তার নিউ ইয়র্ক ম্যাগাজিনকে পাঠকের ভিত্তি বাড়াতে এবং ব্র্যান্ড সচেতনতা বাড়াতে ফ্রি-ডিস্ট্রিবিউশন মডেলে পরিবর্তন করে।  এই রূপান্তরটি তার ওয়েব দর্শক বৃদ্ধির মাধ্যমে প্রচলনকে দ্বিগুণ করেছে, অনুমান করা হয়েছে প্রতি মাসে প্রায় ৩.৫ মিলিয়ন অনন্য দর্শক।   টাইম আউট নিউইয়র্কের লক্ষ লক্ষ ডিজিটাল ব্যবহারকারীর পরিপূরক, টাইম আউট তার সাপ্তাহিক ম্যাগাজিনের প্রচলন ৩০৫,০০০-এর বেশি কপিতে বাড়িয়েছে।  টাইম আউট নিউইয়র্ক এখন নিউ ইয়র্ক সিটি জুড়ে ভেন্ডিং বক্স এবং নিউজস্ট্যান্ডে প্রতি বুধবার বিনামূল্যে পাওয়া যায়।
করোনা সমকালীন সময়ে
করোনা মহামারী চলাকালীন, টাইম আউট ম্যাগাজিনের কাগজের কপি তৈরি করা বন্ধ করে দেয় এবং শুধুমাত্র-অনলাইন মডেলে স্যুইচ করে।  সাময়িকভাবে টাইম আউট ইন হিসেবে পুনঃব্র্যান্ডিং করা হয়েছে, প্রকাশনাটি লকডাউন চলাকালীন বাড়িতে থাকা লোকেদের জন্য ভার্চুয়াল ইভেন্টের দিকে তার সম্পাদকীয় বিষয়বস্তুকে পুনরায় ফোকাস করেছে।
টিআই (দ্ব্যর্থতা নিরসন)
টিআই বা (TI) দ্বারা বোঝানো যেতে পারেঃ
অনন্তকুমার চক্রবর্তী
অনন্তকুমার চক্রবর্তী ওরফে ভোলাদা (এপ্রিল ১৫, ১৯০১ – জুন ৫, ১৯৭৯) একজন ভারতের স্বাধীনতা আন্দোলনের স্বাধীনতা সংগ্রামী ছিলেন।
প্রাথমিক জীবন
অনন্তকুমার চক্রবর্তী বরিশালের, রাকুদিয়া গ্রামে এক বাঙালি হিন্দু মধ্যবিত্ত পরিবারে জন্মগ্রহণ করেছিলেন, যা বর্তমানে বাংলাদেশে। তাঁর পিতা চন্দ্রমণি দেবশর্মণ ছিলেন। তাঁর রাজনৈতিক জীবন শুরু হয়েছিল ১৪ বছর বয়সে বরিশাল শঙ্কর মঠ ও যুগান্তর দলের মাধ্যমে। আন্দামান জেলে বন্দী ছিলেন। ১৯৩৮ খ্রীষ্টাব্দে মুক্তির পরে সক্রিয় রাজনীতি থেকে সরে আসেন।
প্রভিডেন্স, রোড আইল্যান্ড
বস্টন ও উস্টারের পর প্রভিডেন্স জনসংখ্যায় নিউ ইংল্যান্ডের তৃতীয় বৃহত্তম শহর।
ইতিহাস
১৬৩৬ সালে ভিন্নমতাবলম্বী রজার উইলিয়াম ও তার পার্ষদরা প্রভিডেন্স নগরী প্রতিষ্ঠা শুরু করেন। প্রতিষ্ঠার সূচনালগ্ন থেকেই শহরটি ভিন্নমতাবলম্বী ও সংস্কারপন্থীদের আশ্রয়স্থল ছিল।
স্বাধীনতার পরে প্রভিডেন্স জনসংখ্যায় যুক্তরাষ্ট্রের নবম বৃহত্তম শহর ছিল। এর জনসংখ্যা ছিল ৭,৬১৪। এখানে ব্রাউন অ্যান্ড শেপ, নিকোলসন ফাইলস ও গরহ্যামসহ অনেক উৎপাদন প্রতিষ্ঠানের কার্যালয় স্থাপিত হয়।
শহরের জনসংখ্যা ১৮৩১ সালে ১৭,০০০ ছাড়িয়ে যাওয়ার পর প্রভিডেন্সের বাসিন্দারা নগর সনদ অনুমোদন করে। ১৮৩২-১৮৭৮ সাল পর্যন্ত নগরের মার্কেট সরণির মার্কেট ভবনে নগর সরকারের কার্যক্রম পরিচালিত হত। ১৮৪৫ সালে একটি স্থায়ী নগর ভবন প্রতিষ্ঠার পরিকল্পনা গৃহীত হলেও সেটি ১৮৭৮ সালে বাস্তবায়িত হয়।
আমেরিকান গৃহযুদ্ধের সময় দাসত্বের প্রশ্নে রোড আইল্যান্ডের বাসিন্দাদের মধ্যে বিরোধ দেখা দেয়। কিন্তু এখানকার অনেক অধিবাসী ইউনিয়ন বাহিনীতে যোগদান করেন। ইউনিয়নের অর্থনীতিতে প্রভিডেন্সের ভূমিকা ছিল অপরিসীম। ১৮৬৫ সালে এর জনসংখ্যা ছিল ৫৪,৫৯৫; ১৯০০ সালে এর জনসংখ্যা বেড়ে দাঁড়ায় ১,৭৫,৫৯৭।
১৯৭৫-১৯৮২ সাল পর্যন্ত শহরের উন্নয়নকাজে ৬০৬ মিলিয়ন ডলার ব্যয় করা হয়। এ অর্থ দিয়ে রেলসড়কের উন্নয়ন, নদীর গতিপথ সুবিধাজনক অবস্থানে পরিবর্তন, ফ্লিট স্কেটিং সরণি ও প্রভিডেন্স প্লেস মল নির্মাণ করা হয়।
দারিদ্র্য শহরের অন্যতম প্রধান সমস্যা। শহরের ২৭.৪% বাসিন্দা এখনো দারিদ্র্যসীমার নিচে বসবাস করে, বিশেষত বাসা-বাড়ির অত্যধিক দাম শহরে আবাসন সমস্যা তীব্র করে তুলেছে।
ভূগোল
প্রভিডেন্স শহরের আয়তন ৫৩ বর্গকিলোমিটার। এর ৪৮ বর্গকিলোমিটার স্থল ও ৫ বর্গকিলোমিটার জল। শহরের মধ্য দিয়ে প্রভিডেন্স নদী প্রবাহিত হয়।
প্রভিডেন্স শহরে অনেকগুলো পাহাড় রয়েছে। এগুলো হলো-কনস্টিটিউশন, কলেজ, ফেডারেল, টকউটেন, স্মিথ, ক্রিস্টিয়ান ও ওয়েবোসেথ।
জলবায়ু
শহরের জলবায়ু আর্দ্র মহাদেশীয় ধরনের। আটলান্টিক মহাসাগরের নিকটবর্তী হওয়ায় এর তাপমাত্রা উষ্ণ প্রকৃতির হয়। জানুয়ারি প্রভিডেন্স শহরের শীতলতম মাস। এ সময় গড় তাপমাত্রা থাকে ২৯.২ ডিগ্রি ফারেনহাইট। জুলাই এর উষ্ণতম মাস; এ সময় গড় তাপমাত্রা থাকে ৭৩.৫ ডিগ্রি ফারেনহাইট। মার্চ মাসে গড়ে ৪.৪৩ ইঞ্চি ও জুলাই মাসে গড়ে ৩.১৭ ইঞ্চি বৃষ্টিপাত হয়।
জনমিতি
২০০০ সালের তথ্যমতে, শহরের মাথাপিছু আয় ১৫,৫২৫ ডলার। পরিবারগুলোর গড় আয় ৩২,০৫৮ ডলার। ২৯.১% বাসিন্দা ও ২৩.৯% পরিবার দারিদ্র্যসীমার নিচে বসবাস করে। এদের মধ্যে ৪০.১% এর বয়স ১৮ এর নিচে।
বাংলাদেশ সরকারি কর্ম কমিশনের চেয়ারম্যানদের তালিকা
বাংলাদেশ সরকারি কর্ম কমিশন (বাংলাদেশ পাবলিক সার্ভিস কমিশন হিসাবে উল্লেখিত) বাংলাদেশের একটি স্বায়ত্তশাসিত সংস্থা যারা দেশের সরকারি চাকুরিতে নিয়োগ সংক্রান্ত দায়িত্ব পালন করে। ১৯৭২ সালের ৮ এপ্রিল প্রেসিডেন্সিয়াল অর্ডার (পি. ও.)-৩৪ আদেশবলে জাতির জনক বঙ্গবন্ধু শেখ মুজিবুর রহমান এর হাতে বাংলাদেশ সরকারি কর্ম কমিশন প্রতিষ্ঠিত হয়।
চেয়ারম্যানদের তালিকা
বাংলাদেশ সরকার ১৯৭২ সালের ১৫ মে ড. এ. কিউ. এম. বজলুল করিমকে‌ বাংলাদেশ পাবলিক সার্ভিস কমিশন (প্রথম)-এর এবং ২৫ মে মহিউদ্দিন আহমেদকে বাংলাদেশ পাবলিক সার্ভিস কমিশন (দ্বিতীয়)-এর প্রথম চেয়ারম্যান হিসাবে নিয়োগ দান করেন।
১*: বাংলাদেশ সরকার ১৯৭২ সালের সংবিধান অনুসারে প্রথমাবস্থায় ২ টি 'পাবলিক সার্ভিস কমিশন' গঠন করে, যা পাবলিক সার্ভিস কমিশন (প্রথম) এবং পাবলিক সার্ভিস কমিশন (দ্বিতীয়) নামে অভিহিত হয়; কিন্তু পরবর্তীতে সংবিধান সংশোধন করত: উভয় কমিশনকে একত্রিত করে বাংলাদেশ পাবলিক সার্ভিস কমিশন নামে একটিমাত্র কমিশন পদ্ধতি চালু করা হয়।
ডিমলা থানা
ডিমলা থানা বাংলাদেশের নীলফামারী জেলার অন্তর্গত ডিমলা উপজেলার একটি থানা।
পটভূমি
১৮৫৭ খ্রিস্টাব্দে ডিমলা থানা প্রতিষ্ঠা লাভ করে।
প্রশাসনিক এলাকাসমূহ
ডিমলা উপজেলার ১০টি ইউনিয়নের প্রশাসনিক কার্যক্রম ডিমলা থানার অধীন।
২৩ ফেব্রুয়ারি
ছুটির দিন এবং উদযাপন
রেড আর্মি ডে বা সাবেক সোভিয়েত ইউনিয়নে সোভিয়েত সেনাবাহিনী ও নৌবাহিনীর দিন, বিভিন্ন সাবেক সোভিয়েত প্রজাতন্ত্রেও অনুষ্ঠিত হয়:
গুদগুদি
গুদগুদি (Gudgudee - Tickle) এটি একটি ভারতীয় হিন্দি চলচ্চিত্র। ছবিটি পরিচালনা করেছেন বাসু চ্যাটার্জী এবং প্রযোজনা করেছেন অশোক মিশ্র। ছবিটিতে অভিনয় করেছেন অনুপম খের, প্রতিভা সিনহা, দেব মুখার্জী, যুগল হংসরাজ, প্রতিক্ষা লঙ্কার ও এবং একটি বিশেষ অতিথি চরিত্র হিসেবে আছেন শাহরুখ খান।
কাহিনী
অজয় প্রসাদ বোম্বে (অধুনা মুম্বাই) আসে একটি বিয়ের নিমন্ত্রণ রক্ষা করতে। তার স্ত্রী ও ছেলে আসতে পারেনি অজয়ের সাথে। অজয়ের মূল সমস্যা সে ভীষন কল্পনাবিলাসী। অদ্ভুত, আজগুবি ভাবনা চিন্তা করে ও বাস্তবের সাথে মিলিয়ে হাসির খোরাক তৈরি করে থাকে প্রায়ই। রবি নামক এক ব্যক্তি অজয়কে নিয়ে আসে এক ফ্ল্যাটবাড়িতে যেখানে উল্টোদিকেই থাকে চাঁদনী, যে কিনা উঠতি অভিনেত্রী ও বিজ্ঞাপনের মডেল। অজয় তার প্রতি দুর্বল হয়ে পড়ে এবং তার কল্পনার ঘোড়দৌড় জন্ম দেয় অনাবিল হাসির।
বাংলাদেশের স্বাধীনতা যুদ্ধ
বাংলাদেশের স্বাধীনতা যুদ্ধ (শাধিনতা জুদ্‌ধো) বা মুক্তিযুদ্ধ (মুক্‌তিজুদ্‌ধো) হলো ১৯৭১ খ্রিষ্টাব্দে তৎকালীন পশ্চিম পাকিস্তানের বিরুদ্ধে পূর্ব পাকিস্তানে সংঘটিত একটি বিপ্লব ও সশস্ত্র সংগ্রাম। পূর্ব পাকিস্তানে বাঙালি জাতীয়তাবাদের উত্থান ও স্বাধিকার আন্দোলনের ধারাবাহিকতায় এবং বাঙালি গণহত্যার প্রেক্ষিতে এই জনযুদ্ধ সংঘটিত হয়। যুদ্ধের ফলে স্বাধীন ও সার্বভৌম গণপ্রজাতন্ত্রী বাংলাদেশ রাষ্ট্রের অভ্যুদয় ঘটে। পশ্চিম পাকিস্তান-কেন্দ্রিক সামরিক জান্তা সরকার ১৯৭১ খ্রিষ্টাব্দের ২৫শে মার্চ রাতে পূর্ব পাকিস্তানের জনগণের বিরুদ্ধে অপারেশন সার্চলাইট পরিচালনা করে এবং নিয়মতান্ত্রিক গণহত্যা শুরু করে। এর মাধ্যমে জাতীয়তাবাদী সাধারণ বাঙালি নাগরিক, ছাত্র, শিক্ষক, বুদ্ধিজীবী, ধর্মীয় সংখ্যালঘু এবং পুলিশ ও ইপিআর কর্মকর্তাদের হত্যা করা হয়। সামরিক জান্তা সরকার ১৯৭০ খ্রিষ্টাব্দের সাধারণ নির্বাচনের ফলাফলকে অস্বীকার করে এবং সংখ্যাগরিষ্ঠ দলের নেতা শেখ মুজিবুর রহমানকে গ্রেফতার করে। ১৯৭১ খ্রিষ্টাব্দের ১৬ই ডিসেম্বর পশ্চিম পাকিস্তানের আত্মসমর্পণের মাধ্যমে যুদ্ধের সমাপ্তি ঘটে।
১৯৭০ খ্রিষ্টাব্দের নির্বাচনের পর অচলাবস্থার প্রেক্ষিতে গণবিদ্রোহ দমনে পূর্ব পাকিস্তানব্যাপী শহর ও গ্রামাঞ্চলে ব্যাপক সামরিক অভিযান ও বিমানযুদ্ধ সংঘটিত হয়। পাকিস্তান সেনাবাহিনী অধিকাংশ ইসলামি দলগুলোর সমর্থন লাভ করে। সেনাবাহিনীর অভিযানে সহায়তার জন্য তারা বিভিন্ন দলের লোকজন বিশেষ পাকিস্তান সমর্থনকারী ইসলামী রাজনৈতিক দলের নেতা-কর্মী নিয়ে আধা-সামরিক বাহিনী— রাজাকার, আল বদর ও আল শামস বাহিনী গঠন করে।    পূর্ব পাকিস্তানের উর্দু-ভাষী বিহারিরাও সেনাবাহিনীকে সমর্থন করে। পাকিস্তানি সৈন্য ও তাদের সহায়তাকারী আধা-সামরিক বাহিনী কর্তৃক গণহত্যা, উচ্ছেদ ও ধর্ষণের ঘটনা ঘটে। রাজধানী ঢাকায় অপারেশন সার্চলাইট ও ঢাকা বিশ্ববিদ্যালয়ে গণহত্যাসহ একাধিক গণহত্যা সংঘটিত হয়। প্রায় এক কোটি বাঙালি শরণার্থী হিসেবে ভারতে আশ্রয় নেয় এবং আরও তিন কোটি মানুষ দেশের অভ্যন্তরে উদ্বাস্তু হয়। বাঙালি ও উর্দুভাষী জনগোষ্ঠীর মধ্যে দাঙ্গার সূত্রপাত হয়। ১৯৭১ খ্রিষ্টাব্দে পাকিস্তানি বাহিনীর নৃশংসতাকে বুদ্ধিজীবীরা গণহত্যা হিসেবে আখ্যায়িত করে থাকেন।
১৯৭১ খ্রিষ্টাব্দের ১৭ এপ্রিল মুজিবনগরে অস্থায়ী প্রবাসী বাংলাদেশ সরকার শপথ গ্রহণ করে এবং কলকাতা থেকে মুক্তিযুদ্ধ পরিচালনা করতে থাকে। তাই একে প্রবাসী সরকারও বলা হয়। বাঙালি সামরিক, বেসামরিক ও কূটনৈতিক ব্যক্তিবর্গ মুজিবনগর সরকারের পক্ষ অবলম্বন করে। পশ্চিম পাকিস্তানে বসবাসরত হাজার হাজার বাঙালি পরিবার আফগানিস্তানে পালিয়ে যায়। সাংস্কৃতিক ব্যক্তিবর্গ গোপনে স্বাধীন বাংলা বেতার কেন্দ্র চালু করে। যুদ্ধে বাঙালি উদ্বাস্তুদের দুর্দশা বিশ্ববাসীকে চিন্তিত ও আতঙ্কিত করে। ভারতের প্রধানমন্ত্রী ইন্দিরা গান্ধী বাংলাদেশি নাগরিকদের প্রয়োজনীয় কূটনৈতিক, অর্থনৈতিক ও সামরিক সহায়তা প্রদান করেন। ব্রিটেন, মার্কিন যুক্তরাষ্ট্র ও ভারতের কয়েকজন সঙ্গীতজ্ঞ বাংলাদেশিদের সহায়তার জন্য নিউ ইয়র্কে তহবিল সংগ্রহের উদ্দেশ্যে বিশ্বের প্রথম কনসার্ট আয়োজন করেন। মার্কিন সিনেটর টেড কেনেডি পাকিস্তানি সেনাবাহিনী কর্তৃক হত্যাযজ্ঞের বিরুদ্ধে মার্কিন কংগ্রেসে ক্যাম্পেইন শুরু করেন। অন্যদিকে ঢাকায় নিযুক্ত মার্কিন উপরাষ্ট্রদূত আর্চার ব্লাড পাকিস্তানি স্বৈরশাসক ইয়াহিয়া খানের সাথে মার্কিন রাষ্ট্রপতি রিচার্ড নিক্সনের সুসম্পর্কের বিরোধিতা করেন।
উত্তর ভারতে পাকিস্তানের বিমান হামলার পর ১৯৭১ খ্রিষ্টাব্দের ৩রা ডিসেম্বর ভারত আনুষ্ঠানিকভাবে যুদ্ধে যোগদান করে। ফলশ্রুতিতে পূর্ব ও পশ্চিম— দুই ফ্রন্টে আরেকটি ভারত-পাকিস্তান যুদ্ধের সূচনা ঘটে। উপর্যুপরি বিমান হামলা ও বাংলাদেশ-ভারত যৌথ বাহিনীর তৎপরতায় পাকিস্তানি সেনাবাহিনী কোণঠাসা হয়ে পড়ে। অবশেষে ১৯৭১ খ্রিষ্টাব্দের ১৬ই ডিসেম্বর ঢাকায় পাকিস্তান সেনাবাহিনীর আত্মসমর্পণের মাধ্যমে দীর্ঘ নয় মাসের এই যুদ্ধের সমাপ্তি ঘটে।
যুদ্ধের ফলে বিশ্বের সপ্তম-জনবহুল দেশ হিসেবে বাংলাদেশের উত্থান ঘটে, যা দক্ষিণ এশিয়ার ভূ-রাজনৈতিক দৃশ্যপট বদলে দেয়। জটিল আঞ্চলিক সম্পর্কের কারণে যুদ্ধটি মার্কিন যুক্তরাষ্ট্র, সোভিয়েত ইউনিয়ন এবং গণপ্রজাতন্ত্রী চীনের মধ্যে চলমান স্নায়ুযুদ্ধের অন্যতম প্রধান পর্ব ছিল। জাতিসংঘের অধিকাংশ সদস্যরাষ্ট্র ১৯৭২ খ্রিষ্টাব্দের মধ্যেই বাংলাদেশকে একটি স্বাধীন ও সার্বভৌম রাষ্ট্র হিসেবে স্বীকৃতি দেয়।
প্রেক্ষাপট
থাম্ব|upright=1.3|১৯০৯ খ্রিষ্টাব্দের [[ব্রিটিশ ভারত|ব্রিটিশ ভারতের একটি মানচিত্র— মুসলিম-প্রধান অঞ্চল সবুজ রঙে দেখানো হয়েছে। পূর্ব অংশটির অধিকাংশ এলাকা নিয়ে বাংলাদেশ ও পশ্চিম অংশটির অধিকাংশ এলাকা নিয়ে পাকিস্তান প্রতিষ্ঠিত হয়েছে।]]
১৯৪৭ খ্রিষ্টাব্দে ভারত বিভাজনের আগে পূর্ব ও উত্তর-পশ্চিম ভারতের মুসলিম-প্রধান অঞ্চল নিয়ে আলাদা রাষ্ট্র গঠনের জন্য প্রস্তাব আনা হয়। বাংলার প্রধানমন্ত্রী হোসেন শহীদ সোহ্‌রাওয়ার্দী যুক্তবঙ্গ গঠনের প্রস্তাব দিলেও ঔপনিবেশিক শাসকেরা তা নাকচ করে দেয়। পূর্ব পাকিস্তান রেনেসাঁ সোসাইটি পূর্ব ভারতে আলাদা সার্বভৌম রাষ্ট্রের প্রস্তাব করে। সাম্প্রদায়িক দাঙ্গা ও বহু রাজনৈতিক আলোচনার পর ১৯৪৭ খ্রিষ্টাব্দের আগস্ট মাসে ব্রিটিশরা ভারতের শাসনভার ত্যাগ করে এবং হিন্দু ও মুসলমান সংখ্যাগরিষ্ঠ রাষ্ট্র হিসেবে যথাক্রমে ভারত ও পাকিস্তান নামে দুইটি স্বাধীন রাষ্ট্রের জন্ম হয়। মুসলিম অধ্যুষিত বাংলার পূর্ব অংশ পাকিস্তানের অন্তর্ভুক্ত হয়। ভারত প্রজাতন্ত্র দ্বারা বিভক্ত নবগঠিত পাকিস্তান অধিরাজ্যের পূর্ব ও পশ্চিম দুইটি অংশের ভৌগোলিক দূরত্ব ছিল দুই হাজার মাইলের অধিক। দুই অংশের মানুষের মধ্যে কেবল ধর্মে মিল থাকলেও, জীবনযাত্রা ও সংস্কৃতিতে প্রচুর অমিল ছিল। পাকিস্তানের পশ্চিম অংশ অনানুষ্ঠানিকভাবে (পরে আনুষ্ঠানিকভাবে) “পশ্চিম পাকিস্তান” এবং পূর্ব অংশ প্রথম দিকে “পূর্ব বাংলা” ও পরবর্তীতে “পূর্ব পাকিস্তান” হিসেবে অভিহিত হতে থাকে। পাকিস্তানের দুই অংশের জনসংখ্যা প্রায় সমান হওয়া সত্ত্বেও, রাজনৈতিক ক্ষমতা পশ্চিম পাকিস্তানে কেন্দ্রীভূত হতে থাকে। পূর্ব পাকিস্তানের মানুষের মধ্যে ধারণা জন্মাতে থাকে যে, অর্থনৈতিকভাবে তাদের বঞ্চিত করা হচ্ছে, এবং এরকম বিভিন্ন কারণে অসন্তোষ দানা বাঁধতে থাকে। ভৌগোলিকভাবে বিচ্ছিন্ন দুইটি অঞ্চলের প্রশাসন নিয়েও মতানৈক্য দেখা দেয়। ১৯৭০ খ্রিষ্টাব্দের নির্বাচনে পূর্ব পাকিস্তানকেন্দ্রিক রাজনৈতিক দল আওয়ামী লীগ জয়ী হলেও, পশ্চিম পাকিস্তানি শাসকগোষ্ঠী তা মেনে নেয়নি। এর ফলস্বরূপ পূর্ব পাকিস্তানে সৃষ্ট রাজনৈতিক অসন্তোষ ও সাংস্কৃতিক জাতীয়তাবাদ অবদমনে পশ্চিম পাকিস্তানি শাসকেরা ১৯৭১ খ্রিষ্টাব্দের ২৫শে মার্চ রাতে নৃশংস গণহত্যা আরম্ভ করে, যা অপারেশন সার্চলাইট নামে পরিচিত। পাকিস্তানি সেনাবাহিনীর নির্মম আক্রমণের পর ২৬শে মার্চ প্রথম প্রহরে আওয়ামী লীগ নেতা শেখ মুজিবুর রহমান পূর্ব পাকিস্তানের স্বাধীনতা ঘোষণা করেন। অধিকাংশ বাঙালি স্বাধীনতার ঘোষণাকে সমর্থন করলেও, কিছু ইসলামপন্থী ব্যক্তিবর্গ ও পূর্ব পাকিস্তানে বসবাসরত বিহারিরা এর বিরোধিতা করে এবং পাকিস্তান সেনাবাহিনীর পক্ষ অবলম্বন করে। পাকিস্তানের রাষ্ট্রপতি আগা মোহাম্মদ ইয়াহিয়া খান সেনাবাহিনীকে দেশের পূর্ব অংশে পাকিস্তানের নিয়ন্ত্রণ পুনর্প্রতিষ্ঠার নির্দেশ দেন, যার ফলে কার্যত গৃহযুদ্ধের সূচনা ঘটে। যুদ্ধের ফলে প্রায় এক কোটি মানুষ  ভারতের পূর্বাঞ্চলীয় রাজ্যসমূহে শরণার্থী হিসেবে আশ্রয় নিতে বাধ্য হয়। ক্রমবর্ধমান মানবিক ও অর্থনৈতিক সংকটের মুখে ভারত মুক্তিবাহিনীর সহযোগিতায় ও এর গঠনে সক্রিয়ভাবে অংশগ্রহণ করতে থাকে।
দেশভাগ
থাম্ব|220px|১৯৪৭ এর দেশভাগ ও পরবর্তীতে দুই রাষ্ট্রের ভৌগোলিক অন্তর্ভুক্তিকরণ
রাষ্ট্রভাষা বিতর্ক
থাম্ব|220px|১৯৫২ খ্রিষ্টাব্দের ২১শে ফেব্রুয়ারি রাষ্ট্রভাষার প্রশ্নে ঢাকায় আয়োজিত মিছিল
তাৎক্ষণিক প্রতিক্রিয়া হিসেবে বাঙালিরা এই ঘোষণার বিরুদ্ধে বিক্ষুব্ধ প্রতিবাদ জানায়। ঐতিহাসিকভাবে উর্দু শুধুমাত্র ভারতীয় উপমহাদেশের উত্তর, মধ্য ও পশ্চিমাঞ্চলে প্রচলিত ছিল। অন্যদিকে উপমহাদেশের পূর্ব অংশের মানুষের প্রধান ভাষা ছিল বাংলা। পাকিস্তানের ৫৬% জনসংখ্যার মাতৃভাষা ছিল বাংলা। পাকিস্তান সরকারের এই পদক্ষেপ পূর্ব বাংলার সংস্কৃতি ও ঐতিহ্যের প্রতি বৈষম্য হিসেবে দেখা হতে থাকে। পূর্ব বাংলার মানুষ উর্দু ও ইংরেজির পাশাপাশি বাংলাকেও রাষ্ট্রভাষা করার দাবি জানাতে থাকে। ব্রিটিশ ভারতের সময় থেকে মুদ্রা ও ডাকটিকিটে বাংলা লেখা থাকলেও, পাকিস্তানের মুদ্রা ও ডাকটিকিটে বাংলা লেখা না থাকায় বাঙালিরা এর প্রতিবাদ জানায়। এর মাধ্যমে ১৯৪৮ খ্রিষ্টাব্দেই বাংলা ভাষা আন্দোলনের সূচনা ঘটে। চূড়ান্ত পর্যায়ে ১৯৫২ খ্রিষ্টাব্দের ২১শে ফেব্রুয়ারি আন্দোলন তীব্র রূপ লাভ করে। এদিন বিক্ষোভ মিছিলে পুলিশের গুলিতে সালাম, বরকত, রফিক, জব্বারসহ কয়েকজন ছাত্র ও সাধারণ মানুষ নিহত হন। তীব্র আন্দোলনের ফলে ১৯৫৬ খ্রিষ্টাব্দে সরকার বাংলাকে পাকিস্তানের অন্যতম রাষ্ট্রভাষার স্বীকৃতি দিতে বাধ্য হয়। বাংলাদেশে ২১শে ফেব্রুয়ারি দিনটি শহীদ দিবস হিসেবে পালিত হয়। পরবর্তীতে, ১৯৯৯ খ্রিষ্টাব্দের ১৭ই নভেম্বর জাতিসংঘের শিক্ষা, বিজ্ঞান ও সংস্কৃতিবিষয়ক সংস্থা (ইউনেস্কো) ১৯৫২ খ্রিষ্টাব্দের ২১শে ফেব্রুয়ারির শহিদদের স্মরণে দিনটিকে আন্তর্জাতিক মাতৃভাষা দিবস হিসেবে ঘোষণা করে।
বৈষম্য
পাকিস্তানের পূর্ব অংশে সংখ্যাগরিষ্ঠ জনগোষ্ঠী থাকলেও, দ্বিধাবিভক্ত দেশটিতে পশ্চিম অংশ রাজনৈতিকভাবে আধিপত্য বিস্তার করছিল; এমনকি পাকিস্তানের মোট অর্থবরাদ্দ থেকেও পশ্চিম অংশ বেশি অর্থ পাচ্ছিল।
পাকিস্তান সৃষ্টির আগে থেকেই পূর্ব বাংলা অর্থনৈতিকভাবে অনগ্রসর ছিল। পাকিস্তান শাসনামলে এই অনগ্রসরতা আরও বৃদ্ধি পায়। কেন্দ্রীয় সরকারের ইচ্ছাকৃত রাষ্ট্রীয় বৈষম্যই কেবলমাত্র এর পেছনে দায়ী ছিল না। পশ্চিম অংশে দেশের রাজধানী, দেশভাগের ফলে সেখানে অভিবাসী ব্যবসায়ীদের সংখ্যাধিক্য প্রভৃতিও পশ্চিম পাকিস্তানে সরকারের অধিক বরাদ্দকে প্রভাবিত করেছিল। বিনিয়োগের জন্য স্থানীয় ব্যবসায়ীর অভাব, শ্রমিকদের মধ্যে অস্থিরতা, রাজনৈতিক অস্থিতিশীলতা প্রভৃতি কারণেও পূর্ব পাকিস্তানে বিদেশি বিনিয়োগ তুলনামূলক কম ছিল। এছাড়া পাকিস্তান রাষ্ট্রের অর্থনৈতিক পরিকল্পনা নগর শিল্পের দিকে কেন্দ্রীভূত ছিল, যা পূর্ব পাকিস্তানের কৃষিনির্ভর অর্থনীতির সাথে সামঞ্জস্যপূর্ণ ছিল না। ১৯৪৮ থেকে ১৯৬০ খ্রিষ্টাব্দের মধ্যে পাকিস্তানের মোট রপ্তানি আয়ের ৭০% এসেছিল পূর্ব পাকিস্তানের রপ্তানি থেকে; তাসত্ত্বেও, পূর্ব পাকিস্তান উক্ত অর্থের মাত্র ২৫% বরাদ্দ পেয়েছিল। এই সময়ের মধ্যে পূর্ব পাকিস্তানের শিল্প প্রতিষ্ঠান কমতে থাকে, অথবা পশ্চিমে স্থানান্তরিত হতে থাকে। ১৯৪৮ খ্রিষ্টাব্দে পূর্ব পাকিস্তানে ১১টি পোশাক কারখানা ছিল, পশ্চিম পাকিস্তানের ছিল নয়টি। ১৯৭১ খ্রিষ্টাব্দে পশ্চিম অংশে পোশাক কারখানার সংখ্যা বেড়ে দাঁড়ায় ১৫০টিতে, যেখানে পূর্ব অংশের কারখানার সংখ্যা দাঁড়ায় মাত্র ২৬টিতে। পাশাপাশি, এই সময়ে প্রায় ২৬ কোটি ডলার মূল্যমানের সম্পদ পূর্ব পাকিস্তান থেকে পশ্চিম পাকিস্তানে পাচার হয়ে যায়।
পাকিস্তানের সেনাবাহিনীতেও পূর্ব পাকিস্তানের বাঙালিরা সংখ্যালঘু ছিল। ১৯৬৫ খ্রিষ্টাব্দে সশস্ত্র বাহিনীর বিভিন্ন শাখায় বাঙালি বংশোদ্ভূত অফিসার ছিলেন মাত্র ৫%। এর মধ্যেও কয়েকজনমাত্র কমান্ডে ছিলেন; বাকিরা ছিলেন কারিগরি কিংবা প্রশাসনিক পদে। পশ্চিম পাকিস্তানিরা বাঙালিদের “দ্বিতীয় শ্রেণির নাগরিক” মনে করত। তারা ভাবত, পাঞ্জাবি ও পাঠানদের মতো বাঙালিদের লড়াই করার ক্ষমতা নেই। “যোদ্ধা জাতি” বা “মার্শাল রেস”-এর জাতিগত যোগ্যতার বিষয়টি বাঙালিরা হাস্যকর ও অপমানজনক বলে উড়িয়ে দিয়েছিল। তদুপরি, বিশাল প্রতিরক্ষা ব্যয় সত্ত্বেও পূর্ব পাকিস্তান ক্রয়, চুক্তি ও সামরিক সহায়তামূলক চাকরির মতো কোনও সুবিধা পাচ্ছিল না। ১৯৬৫ খ্রিষ্টাব্দে কাশ্মীর নিয়ে সংঘটিত পাক-ভারত যুদ্ধে পূর্ব পাকিস্তানিরা সামরিকভাবে নিরাপত্তাহীনতা অনুভব করে। যুদ্ধের সময় ভারতীয় আক্রমণ ঠেকানোর জন্য একমাত্র নিম্নশক্তিসম্পন্ন পদাতিক বিভাগ বিদ্যমান ছিল। এছাড়া ১৫টি কমব্যাট যুদ্ধবিমান কোন ট্যাঙ্কের সমর্থন ছাড়াই অনিরাপদভাবে পূর্ব পাকিস্তানে রাখা ছিল। ১৯৬৫ খ্রিষ্টাব্দের যুদ্ধে পূর্ব পাকিস্তানের সীমান্ত এতটাই অরক্ষিত ছিল যে, ভারত চাইলে খুব সহজেই, প্রায় বিনা বাধায় পূর্ব পাকিস্তান দখল করে নিতে পারতো। এ ঘটনায় পূর্ব পাকিস্তানের বাঙালিরা ধরে নিয়েছিল যে, পাকিস্তানিরা শাসকেরা দেশের পূর্ব অংশের চেয়ে কাশ্মীরকে নিজেদের অংশ হিসেবে বেশি গুরুত্ব দেয়; এমনকি কাশ্মীরকে পাওয়ার জন্য তারা পূর্ব পাকিস্তানকে হুমকির মুখে ফেলে দিতে কিংবা হাতছাড়া করতেও রাজি আছে।
আদর্শিক ও সাংস্কৃতিক পার্থক্য
থাম্ব|220px|কেন্দ্রীয় শহিদ মিনার
১৯৪৭ খ্রিষ্টাব্দে ভারতভাগের সময় পূর্ব বাংলার মুসলিম জনগণ পাকিস্তানের ইসলামি ভাবমূর্তির সাথে একাত্মতা অনুভব করে। কিন্তু পাকিস্তান সৃষ্টির পর, পূর্ব বাংলার জনগণ ক্রমে দ্বিজাতিতত্ত্বের ভিত্তিতে পাকিস্তান রাষ্ট্র গঠনের মূলনীতিগুলোকে পূর্ব বাংলার সার্বজনীন নাগরিক তথা রাজনৈতিক অধিকার এবং আন্তঃধর্মীয় সম্প্রীতি বজায় রাখার ক্ষেত্রে সাংঘর্ষিক বলে অনুভব করতে থাকে এবং ১৯৭০ খ্রিস্টাব্দ নাগাদ পূর্ব পাকিস্তানিরা তাদের মুসলমান পরিচয়ের চেয়ে বাঙালি জাতিসত্ত্বার পরিচয়কে অধিক গুরুত্ব দিতে থাকে। তারা পাকিস্তানের ধর্মীয় ভাবধারার বিপরীতে ধর্মনিরপেক্ষতা, গণতন্ত্র ও সমাজতন্ত্র প্রভৃতি পাশ্চাত্য মূলনীতির সমন্বয়ে একটি সমাজ কামনা করতে থাকে। অনেক বাঙালি মুসলমান পাকিস্তানের চাপিয়ে দেওয়া ইসলামি ভাবমূর্তির বিরুদ্ধে তীব্র আপত্তি জানায়। পাকিস্তানের অভিজাত শাসকশ্রেণির অধিকাংশও উদারপন্থী সমাজব্যবস্থার পক্ষপাতী ছিলেন। কিন্তু পাকিস্তানের জন্ম ও বহুমাত্রিক আঞ্চলিক পরিচয়কে একক জাতীয় পরিচয়ে রূপান্তরের জন্য সাধারণ মুসলমান পরিচয়কে তারা প্রধান নিয়ামক বলে মনে করতেন। পশ্চিম পাকিস্তানের অধিবাসীরা পূর্ব পাকিস্তানিদের তুলনায় পাকিস্তানের ইসলামি রাষ্ট্রব্যবস্থার প্রতি অধিক আস্থাশীল ছিলেন। ১৯৭১ খ্রিষ্টাব্দের পরও তাদের সেই আস্থা অক্ষুণ্ণ থাকে।
পূর্ব ও পশ্চিম পাকিস্তানের সাংস্কৃতিক ও ভাষাগত পার্থক্য পাকিস্তানের ধর্মীয় ঐক্যের গুরুত্বকে ছাপিয়ে যায়। বাঙালিরা তাদের সংস্কৃতি, ভাষা, বর্ণমালা ও শব্দসম্ভার নিয়ে গর্ববোধ করত। পাকিস্তানের অভিজাত শ্রেণির ধারণা ছিল, বাংলা ভাষা ও সংস্কৃতিতে হিন্দুয়ানির প্রভাব লক্ষণীয়। এই কারণে তাদের কাছে বাংলা ভাষা ও সংস্কৃতির গ্রহণযোগ্যতা ছিল না। পশ্চিম পাকিস্তানিরা পূর্ব পাকিস্তানের ইসলামিকীকরণের উদ্যোগ হিসেবে চাইছিল, পূর্ব পাকিস্তানের বাঙালিরাও উর্দুকে তাদের ভাষা হিসেবে গ্রহণ করুক। কিন্তু ভাষা আন্দোলন বাঙালিদের মধ্যে পাকিস্তানের সাম্প্রদায়িকতার বিপক্ষে ও ধর্মনিরপেক্ষ রাজনীতির সপক্ষে একটি আবেগের জন্ম দেয়। এরই মাঝে আওয়ামী লীগ নিজস্ব প্রচারপত্রের মাধ্যমে বাঙালি পাঠকদের মধ্যে সংগঠনটির ধর্মনিরপেক্ষতার বার্তা প্রচার করতে শুরু করে।
ধর্মনিরপেক্ষতার প্রতি গুরুত্বারোপ আওয়ামী লীগকে মুসলিম লীগ থেকে পৃথক করে দেয়। ১৯৭১ খ্রিষ্টাব্দে ধর্মনিরপেক্ষ নেতারাই পাকিস্তানের বিরুদ্ধে বাংলাদেশের মুক্তি সংগ্রামকে পরিচালনা করেন। ধর্মনিরপেক্ষতাবাদীরা বাংলাদেশের বিজয়কে ধর্মকেন্দ্রিক পাকিস্তানি জাতীয়তাবাদের বিরুদ্ধে ধর্মনিরপেক্ষ বাঙালি জাতীয়তাবাদের বিজয় হিসেবে অভিহিত করেন। একটি ধর্মনিরপেক্ষ রাষ্ট্র হিসেবে বাংলাদেশের জন্ম হয়, যেখানে পাকিস্তান সরকার তখনও ইসলামি রাষ্ট্র প্রতিষ্ঠায় হিমশিম খাচ্ছিল। স্বাধীনতার পর আওয়ামী লীগ সরকার ধর্মনিরপেক্ষতাকে রাষ্ট্র পরিচালনার অন্যতম মূলনীতি হিসেবে প্রতিষ্ঠা করে এবং পাকিস্তানপন্থী ইসলামি রাজনৈতিক দলগুলোকে নিষিদ্ধ ঘোষণা করে। পূর্ব পাকিস্তানের উলামাবৃন্দ পাকিস্তানের ভাঙনকে ইসলামের জন্য ক্ষতিকারক হিসেবে দেখতেন। তাই স্বাধীনতার প্রশ্নে হয় তারা নিরপেক্ষতা অবলম্বন করেছেন, অন্যথায় পাকিস্তানের পক্ষাবলম্বন করেছিলেন।
রাজনৈতিক পার্থক্য
পূর্ব পাকিস্তানের বাঙালিরা পাকিস্তানে সংখ্যাগরিষ্ঠ হওয়া সত্ত্বেও দেশের রাজনৈতিক ক্ষমতা পশ্চিম পাকিস্তান কুক্ষিগত করে রাখে। জনসংখ্যার ভিত্তিতে ক্ষমতার বণ্টন পূর্ব পাকিস্তানের অনুকূলে যাওয়ায় “এক ইউনিট” নামে একটি অভিনব ধারণার সূত্রপাত করে, যেখানে সমগ্র পশ্চিম পাকিস্তান একটিমাত্র প্রশাসনিক একক হিসেবে বিবেচিত হবে। এর একমাত্র উদ্দেশ্য ছিল পূর্ব পাকিস্তানের ভোটের ভারসাম্য আনা।
১৯৫১ খ্রিষ্টাব্দে পাকিস্তানের প্রথম প্রধানমন্ত্রী লিয়াকত আলি খানের হত্যাকাণ্ডের পর পাকিস্তানের প্রশাসনিক ক্ষমতা গভর্নর জেনারেল, রাষ্ট্রপতি ও পরবর্তীতে সেনাবাহিনীর হাতে স্থানান্তরিত হয়। রাষ্ট্রপতি চালিত কেন্দ্রীয় সরকার নামেমাত্র নির্বাচিত প্রধানমন্ত্রী তথা সরকারের প্রধান নির্বাহীদের পদচ্যুত করতে থাকে।